Il-Faċilità għall-Kura fit-Tul ta' San Vinċenz De Paul b'kollaborazzjoni mal-Università ta' Malta ħarġet l-applikazzjoni għal kors dwar il-kura għall-anzjani. Permezz ta' dan il-kors l-applikanti jiksbu għarfien u anki ħiliet prattiċi sabiex ikunu jistgħu jassistu lill-professjonisti fil-kura tas-saħħa u jkunu jistgħu jaħdmu b'mod effettiv f'faċilitajiet għal kura fit-tul tal-anzjani. Dan il-kors, li huwa akkreditat mill-Università ta' Malta, se jdum għaddej 14-il ġimgħa. Seba' ġimgħat minnhom se jinvolvu tagħlim prattiku u s-seba' ġimgħat l-oħra se jinvolvu tagħlim teoretiku. Is-sessjonijiet ta' teorija se jsiru permezz ta' preżentazzjonijiet bil-powepoint bl-Ingliż u dawn se jiġu tradotti għall-Malti mil-lettur. L-istudenti Għawdxin se jkunu jistgħu jsegwu l-lezzjonijiet tat-teorija mit-Training Hub f'Għawdex permezz ta' Skype. Is-sessjonijiet ta' prattika għall-istudenti Maltin se jsiru f'San Vinċenz De Paul filwaqt li s-sessjonijiet ta' prattika għall-istudenti Għawdxin se jsiru fl-Isptar ta' Għawdex. Dawk l-istudenti li jtemmu dan il-kors b'suċċss se jingħataw ċertifikat fil-Kura tal-Anzjani: Teorija u Prattika maħruġ mill-Università ta' Malta u li huwa ekwivalenti għal MQF Level 5. Ir-rekwiżiti meħtieġa sabiex wieħed ikun jista' japplika għal dan il-kors huma: • Trid tkun lestejt l-edukazzjoni obbligatorja (jiġifieri sal-Form 5) • Irid ikollok età minn 16-il sena 'l fuq • Trid tkun fil-pussess ta' kondotta tal-Pulizija, riċenti u nadifa • Trid tkun litterat fil-Malti u fl-Ingliż .td_uid_3_5f0d46f976a1e_rand.td-a-rec-img{text-align:left}.td_uid_3_5f0d46f976a1e_rand.td-a-rec-img img{margin:0 auto 0 0}